
Bonvenon al niaj novaj membroj* 

Terttu Osterman, Raatihuoneenk. 3 A/9, SF-24100 Salo 10 
Kolektas poŝtmarkojn kun portretoj de verkistoj, kies verkoj estas tradukitaj en 
Esperanton kaj volus havi kovertojn, sur kiuj estas tiaj pm. Ankaŭ stampoj kun tiuj 
portretoj estus bonvenaj. Povas rekompenci per finnaj pm kaj UTK kaj per finnaj 
specialaj, neesperantaj, stampoj. 

Frantiŝek Patera, ĉsa 1027, CS 50801 Horice 
Kolektas E-pm, E-sta kaj E-tutaĵojn. Deziras interŝanĝi tiujn filatelaĵojn. 

H.F. Menges, Polenstraat 47, 2034 XL Haarlem, Nederlando 
Li estas specialisto pri E-glumarkoj kaj desegnis kaj presigis jam multajn E-glumar- 
kojn, aperintajn ne nur en Nederlando. 

Henry Thomander, Skalbaggevagen 21, S-611 63 Nykoping 
Li kolektas Esperanto-glumarkojn. 

Adresŝango Revill 

Eric Revill, Valmezo, Fford Conwy, Tal-y-Bont, GB-LL32 8SE, Britujo 

Rolf Beau, Jacobstr. 9, DDR-7010 Leipzig 
Kolektas E-g!umarkojn, E-insignojn kaj E-filatelaĵojn. Li estas la prezidantode la E- 
klubo en Leipzig. 

Klaus Urban, Fetscherstr. 37, DDR 8019 Dresden 
Li estas kolektanto de E-insignoj. E-gazetoj kaj de ĉiuj ceteraj Esperantaĵoj. 

Ni pri ni 

Estas konate, ke kotizon ni pagas ĉiam komence de la jaro. Tion bone scias ĉirkau 40 
niaj klubaj geamikoj. Pliaj 40 niaj klubaj geamikoj iam dum la kuranta jaro ekmemoras 
pri la kotizopago. Jli apartenas al la iom forgesemaj. Tria triono de nia membraro plene 
forgesas pri kotizado, ĉar la vivo estas tiom turbulenta. Inter ili ankaŭ estas multaj 
novaliĝintoj, kiuj eble en nia klubo ne trovis tion, kion ili atendis, kaj certe ankaŭ nia 
informilo ne plaĉas al ili. Kredu, ke konstante ni klopodas, ekstermi tiujn preserarojn, 
kiuj nin ĉagrenigas, sed ni tutsimple ne sukcesas tion. Vi devas scii, ke ni estas 
absolutaj laikoj. Tial bonvolu pardoni al ni kaj ignoru tiujn ofte nebelajn preserarojn. 
Kompreneble ne ekzistas medicina fekrondo aŭ iuj ovaj kulturaj lingvoj, kredu ankaŭ, 
ke relative bone via redaktoro regas la akuzativon. Malgraŭ ĉiuj obstakloj ni jam vivas 
dektri jarojn. Kio estas la plej grava leĝo en nia klubo, tio estas la aktiva kunlaboro de 
ĉiuj niaj membroj. Sendu do viajn leterojn pri novaj Esperantaĵoj al via redaktoro, nur 
tiel eblas ekscii pri novaj materiafoj. Neniu E-organizo informas nin pri tiuj ”bagate- 
laĵoj”, kiuj interesas nin. Do, kunagu! 

Nova E-pm 

Kiam tiu ĉi informilo kuŝas antau vi, jam ĉiu scias, ke okaze de la UK en Antverpeno 
aperis nova E-pm. Sed skribante tiujn ĉi liniojn, estas meze de aprilo, mi ne tro multon 
scias. Responde al mia letero sinjoro Franz Lujten de la LKK sciigis, ke 5an kaj 6an de 
junio oni uzas nederlandlingvan poŝtan unuatagan stampon por la E-pm. Kaj, ke la 
Antverpena E-klubo aranĝas la vendadon de E-filatelaĵoj lige kun la nova E-pm. Pri la 
valoro de la nominalo atingis min malakordaj informoj kaj pri la aspekto de la nova E- 
pm oni komence de aprilo nenion sciis en Antverpeno, Eble, kiam niasinjoro Paulsson 
presigas ĉi informilon, jam ni kapablas prezenti la markon. Do, bedaurinde nur tre 
magre mi povis informi vin. 

Nova E-pm el Hungario 

Jam en la jaro 1973 la hungara poŝtministerio ĝojigis nin pere de poŝta karto kun 
surpresita E-pm, kaj nun, 1982, denove, sen antaŭa tamtamo. La nuna havas nomina- 
lon de 1 forinto, tarifo por enlanda afranko. La poŝtmarko montras sur blua fono 
terglobon kun du packolomboj kaj E-insignon. Supre en la marko aperas la teksto en 
nigra: 34a ESPERANTO/KONGRESO/DE IFEF kaj sube: 1 Ft/MAGYAR POSTA/ 
1982. 

La maldekstra flanko de la ”vizaĝo” estas kovrita de bildo pri moderna elektra lokomo- 
tivo, insigno de IFEF, reloj kaj teksto 34. NEM2ETKOZI VASUTAS/ESPERANTO 
KONGRESSZUS/BALANTONFURED, 1982, MAJUS 2-8. (blua, ruĝa, nigra, verda). 

En ruĝa aperas sur la poŝtkarto LEVELEZOLAP (pk), maldekstre FELADO (sendinto) 
kaj meze ALLAMI NYOMDA ARA 1.40 Ft (vendoprezo). Ni E-filatelistoj kore gratulas 
al la organizintoj de tiu kongreso pro ilia bona filatela agado! 

Aldoni ĉi-loke mi deziras, ke tiu 1-forinta-poŝtkarto jam estas la 6-a pk kun E-pm (AU 
1949 kun 20 gr, PO 1962 kun 40 gr kaj 1.50 gr, PO 1966 kun 40 gr, HU 1973 kun 60 
fileroj). Kaj nun mi intencis citi, la kioma E-pm estas tiu ĉi, sed la afero estas ne tute 
simpla: se ni nombras ilin laŭ aperintaj nominaloj (sen nombri la variaĵojn de div. 
filigranoj, dentumoj, sendentaj, diverskoloraj, renversitaj surpresoj, austra 20 gr sur 
pk/kov kaj sen la nazi-germanaj surpresoj), tiam ĝi estas 43-a lauvica E-pm, la nova 
belga ia 44-a. 

Kompreneble mi scias ankaŭ, ke eĉ eblus eskludi la talonajn E-pm, kaj plie iuj opinias, 
ke sur pk presitaj pm ne estas pm, sed: ni ne tro komplikigu la tuton. 

Eldontago de tiu poŝtkarto estis la 3a de majo laŭ sciigo en HUNGARA FERVOJISTA 
MONDO 2/82. Eldonkvanto ne citita. 

Kiel e!dontaga stampo bonege servas la sam-motiva E-stampo kun !a dato de 3.5.82. 


Materiaio por E-filatelaj ekspozaĵoj (II) 

B) Famaj Esperantistoj kaj amikoj de Esperanto 

Kompreneble, plej lama Esperantisto estis D-roZamenhof, pri kiu aperis multaj poŝt- 
markoj, stampoj kaj tutaĵoj. 


Franz Jonas , Prezidanto de Aŭstrio, estis 
mem aktiva en la laborista E-movado antaŭ 
1933, post 1945 ĝis al sia morto praktikis Es- 
peranton. (Aŭ 1137 k.a.) 

J.B. Tito, Prezidanto de Jugoslavio, lernis 
Esperanton en la malliberejo kaj ĝin uzis en 
praktiko kelkfoje. (Ju 901-904 k.a.) 

Antonin Zapotockt, Prezidento de CSSR, 
diris .. ke la universala lingvo Esperanto 
. . . estas necesa . . (Cs 716/717 k.a.) 
Sun Jat Sen , Prezidento de Cina Respubli- 
ko, estis aktiva Esperantisto, i.a. prezidanto 
de Ĉina E-Federacio. (R 2224, kaj multaj aliaj 
en pluraj landoj) 

Georgi Dimitrov, Prezidanto de PR Bulga- 
rio, subtenis la agadon de la bulgaraj Espe- 
rantistoj. (BG: multaj, same en GDR k SU) 
Franz Josef I, Imperiestro de Aŭstrio- 
Hungario, subtenis agadon de la Esperanlis- 
toj. Sendis i.a. saiuttelegramon al UK en Kra- 
kow 1912. (Aŭ: multaj kaj sur poŝtakrtoj) 
Papo Pius X, diris: "Mi vidas en la lingvo 
Esperanto valoran rimedon . . . , Esperanto 
havas antaŭ si brilan estontecon”. (Vatikano 
163-166 k.a.) 

Papo PiusXI, diris: ”Mi rekonis laŭdindaj la 
kiopodojn de la katolikoj-esperantistoj, ĉar ili 
per E kontribuas al la disvastigo de la "San- 
kta Evangelio”. (Vatikano 53) 

Papo Pius X\t, diris:".. . Kiel mondlingvo ĝi 
fariĝos post jaroj instrumento de paco kaj 
amikeco inter la popoloj." (Vatikano 177 k.a.) 
Papo Pius XIII, diris: "Esperanto estas la 
universala lingvo de nia epoko." (Vatikano 
268-270) 

Papo Pavei VI, uzts Esperanton 1967 en 
sia Paska Mesaĝo (Vatikano 401 -403) 
Albert Einstein, giganto inter la sciencistoj, 
estis foje Alta Protektanto de SAT-Kongreso 
kaj diris i.a.: "Esperanto estas la plej bona 
solvo de !a ideo pri internacia lingvo". (GDR 
bloko de l.-gmk-pm kaj pm en multaj aliaj 
landoj) 

W.F. Oswald, fizikisto kaj filozofo, nobelpre- 
miito, estis mem Esperantisto, poste transiris 
al IDO, faris multajn eldirojn pri Esperanto k 
internacia lingvo ĝenerale. (Svedio 643) 
William Ramsay : ; fizikisto, nobelpremiito, 
diris, ke "!a kemio.... devas posedi univers- 
alan lingvon". (Svedio 519) 

Baden Powel, fondinto de la skoltismo, di- 
ris: "Se vi deziras por via patrolo sekretan 
fingvon, eklernu Esperanton . . (Gibraltaro 
207 kaj certe atiaj?) 


B. V. Suttner, pacifistino, nobelpremiitino, di- 
ris: ". . , Enkonduko de tiu ĉi lingvo en ĉiujn 
lernejojn estas la plej proksima celo. .." (Aŭ 
1035) 

R. Tagore, poeto kaj verkisto, diris: "Espe- 
ranto estas granda elpensajo . . ." (Hindio 
126, pk en PO, pm en SU k.a.) 

Juiian Tuwim, pola poeto, estis mem aktiva 
Esperantisto kaj praktikis ĝin dum multaj ja- 
roj. (PL 1832) 

V.A. Obruĉev, geografiisto, kaj lia filo Sergej 
O. estis aktivaj Esperantistoj. (USSR 2703) 

K. Ciolkovski, "patro de la kosmonautiko”, 
estis membro de SEU kaj faris piuraj favorajn 
eldirojn pri Esperanto. (USSR 2806 kaj multaj 
aliaj) 

L. N. Tolstoj, verkisto, lernis Esperanton kaj 
favore parolis pri ĝi. (USSR 2346 k.a.) 

M. Gorki, verkisto, faris faman kaj favoran 
eldiron pri Esperanto. (USSR1030, kaj multaj 
aliaj, ankaŭ en aliaj landoj) 

A. Fersmann, sciencisto, diris: "E estas la 
plej serioza provo krei internacian lingvon 
. . ." (USSR . . .) 

R. Roliand, verkisto, estis Alta Protektanto 
de SAT-Kongreso, diris i.a.: "Esperanton oni 
devus instrui devige en ĉiuj mezlernejoj.” 
(USSR 3062, CS 1466 kaj en aliaj landoj) 

J. Verne, verkisto, ofte esprimis sian stimpa- 
tion pri Esperanto. (Francio 1026 kaj multaj 
aliaj) 

Ludwig Renn, verkisto, estis aktiva Espe- 
rantisto en la laborista E-movado, (E-pk de 
GDR kaj E-sta de GDR) 

K. Kaloczay fama Esperantisto, verkisto. 
(E-pk de GDR kaj E-sta de GDR) 

Selma Lagerlof, verkistino, diris: ". .. Es- 
peranto estas belsona, riĉa kaj esprimpova." 
(Svedio 434-436) 

Jean Jaures, filozofo, diris "Esperanto - la- 
tino de demokratio”. (Francio 1217 kaj aliaj) 
Lumiere, kemiisto, diris: "... la uzo de E 
povus havi plej feliĉajn sekvojn .. . por la 
universala paco . . ." (Mallongigo!) (Francio 
1033) 

N. Kuznecov, nacia heroo de USSR, estis 
aktiva Esperantisto dum multaj jaroj. (USSR 
3095) 

Poia Ribar, nacia heroo de Jugoslavio, estis 
aktiva Esperantisto, partoprenis en multaj 
UK. (JU en jaro 1974, . . .) 

R. Dakiĉ, nacia heroo de Jugoslavio, estis 
aktiva Esperantisto en Beogrado. (JU en 

1Q74 1 


Hitdegard von Bingen 

vivis en la 12a jarcento kaj tiu sanktulino laŭdire en la jaro 1150 havis vizion pri unueca 
lingvo por la mondo. La estraro de GEA ricevis ei la postlasaĵoj de la E-pioniro Felix 
Epstein, kiu mortis 18an de januaro 1982 en sia lOOa vivojaro, fotokopion pri manu- 
skripto el la ŝtata arkivo de Wiesbaden de tiu sanktulino. Interese por ni, ke 1979 la 
federacigermana poŝto emisiis poŝtmarkon pri Hildegard von Bingen. 

Tudor Arghezi 

Akademiano, verkisto, amiko de Esperanto 

En la jaro 1980 aperis en la SR Rumanio pluraj filatelaĵoj pri Tudor Arghezi, kiu en 
Rumanio estas fama verkisto kaj kiu estis granda amiko de Esperanto laŭ n Pri interna- 
cia lingvo dum jarcentoj” de Dratwer. Li vivis de 1880-1967. Nia klubano Dr. Rosetel 
Prodanescu, C.P. 61-89, R-75 500 Bucuresti 61 akiris stokon de tiuj filatelaĵoj kaj 
proponas ilin interŝanĝe kontraŭ E-filatelaĵoj kaj E-insignoj. (Kompreneble nur post 
antaua interkonsento!) 

- memoriga poŝta koverto kun enpresita pm pri Arghezi 

- poŝta karto kun enpresita pm pri Arghezi (Blua) 

- poŝta karto kun enpresita pm pri Arghezi (heibruna) 

- UTK kun speciala Arghezi-pm 

- Neuzita poŝtmarko 

- maŝinstampo kun portreto pri Arghezi 

Goethe 

estis nek Esperantisto nek amiko de Esperanto, kvankam iuj asertas ke Goethe diris: 
”Se ekzistus internacia lingvo kiel ekzemple Esperanto, meritus lerni ĝin”. Tamen 
ebias ligi Goethe kun Esperanto-filatelo, ĉar ekzemple lia FAUST aperis en traduko de 
Bartelmess en Esperanto. Ekzistas multaj Goethe-pm kaj Goethe-stampoj, nun eĉ 
Esperanto-Goethe-stampo en GDR. 

GDR 14 - Potsdam 

Sur historia grundo, en la iam kronprinca ”Cecilienhof” de Potsdam, kunvenis de 26- 
28.2.1981 ĉirkaŭ 60 E-medicinstoj el GDR por priparoli la problemojn k laboron de la 
E-medicina Fakrondo ĉe EA/GDR. La nova prezidanto de MFR estas la malnova: D-ro 
Brosche, kiu ankaŭ membras en nia klubo. 

Li iniciatis poŝtan memorigan stampon kun la germanlingva teksto 
3. Tagung der Mediziner-Esperantisten 
kaj kun la portreto de la germana filozofo Leibniz (1646-1716). 

Leibniz okupiĝis ankaŭ pri kreo de universala lingvo kaj i.a. en sia ”Opera omnia”, 
aperinta 1768 en Geneve, skribis: ”Mi certas, ke neniu eltrovaĵo tiel gravas kiel 
universala lingvo”. 

Tiu ĉi citaĵo ankaŭ estas trovebla sur memoriga koverto kaj sur poŝtkartoj kun nomina- 
loj de 10 kaj 25 fenigoj. 

GDR 15 - Leipzig 

En la kadro de la "Internacia Foira Esperanto Renkontiĝo” (IFER 82) okazis simpozio 
pri vivo k verkaro de Goethe. 150 gesamideanoj el Francio, GFR, kaj el al socialismaj 
landoj bonvenigis novaspektan kaj vere interesan poŝtan memorigan stampon kun la 
portreto de Goethe kaj kun la teksto "Goethe-Faust-Leipzig/Esperanto-Messetref- 
fen”. La stampilo funkciis en publika giĉeto de !a ĉefpoŝtejo Leipzig apud aliaj neespe- 
rantaj pri la foiro. (12-18.3.82) Sciigo kun foto pri tiu stampo aperis en la tutlanda 
gazeto filatela apud la informo pri aperigo de pm-bloko pri Goethe kaj fakte tiu E- 
stampo estas pli bela ol tiu unuataga, kiu nur enhavas tekston (neesperanta). 

Ni menciu ĉi-loke, ke aperis poŝtkarto (10 fenigoj) kun la IFER 82 emblemo kaj ankaŭ 
memoriga koverto kun la sama alpresaĵo. 5 


La poŝtaj Esperantostampoj en GDR 


N-ro 

Urbo 

Tempo 

Okazo 

Rimarkoj 

1 

Karl-Marx-Stadt 

1967 6-15.10 

80 jaroj E 

40 

2-1 

Giauchau 

1970 3-10.9 

1a E-kgr de GDR 

ms 39x22 

2-2 

Oschatz 

1970 11-20.9 

sama 

ms 39x22 

2-3 

Wismar 

1970 21-30.9 

sama 

ms 39x22 

3 

Leipzig 

1979 9-14.3 

IFER 79 

40 

4 

Finsterwalde 

1979 4-10.7 

Med. E-konferenco 
(kun portreto de Galen) 

vi/ni 40 

5 

Finstemalde 

1980 5-12.1 

15 jaroj E en Kulturligo 
(kun portreto de Descartes) 

40 

6 

Leipzig 

1980 7-14,3 

IFER 80 

40 

7 

Karl-Marx-Stadt 

1980 5-12.5 

15 jaroj E en Kulturligo 
(kun portreto de Bacon) 

vi/ni 40 

8 

Karl-Marx-Stadt 

1980 5-11.6 

Med. E-konferenco 

40 


- fuŝdato: 

1980 11.16 

(kun portreto de Kalocsay) 


9 

Leipzig 

1980 15.12 

Tago de E-libro 

ni ms 39x22 


- reuzo: 

1981 15.12 

sama 

vi ms 39x22 

10 

Leipzig 

1980 15.12 

Nuda inter lupoj 

40 

11 

Finstervvalde 

1981 5-12.1 

3a iMEK 

40 


- reuzo: 

1981 1.7 

(kun portreto de Richet) 


12 

Leipzig 

1981 13-15.3 

IFER 81 

40 

13 

Karl-Marx-Stadt 

1981 16.4—24.5 

75 jaroj Laborista E-movado 
(kun portreto de Renn) 

vi/ni 40 

14 

Potsdam 

1982 24.2-1.3 

Med. E-konferenco 
(kun portreto de Leibniz) 

40 

15 

Leipzig 

1982 12-18.3 

IFER 82 

(kun portreto de Goethe) 

40 


Tiu ĉi listo vere estis necesa, ĉar nia plej freŝdata katalogo el !a jaro 1978 montris nur 
n-rojn 1 kaj 2. Jam ĝermas la penso pri eldono de nova katalogo, kiu en manuskripto 
jam estas preta. Eblas diri jam nun, ke la nova renversos ia ĝisnunan stamp-ordon ĉar 
sin interŝovis ĝis nun nekonataj malnovaj stampoj, kiuj plenmerite postulas siajn 
lokojn. Ebie ni eĉ sukcesos montri ian sistemon de prezoj, konvenan por nia du- aŭ 
tripartigita mondo. Kiu ei vi kuraĝas prezenti af ia redaktoro prezproponojn iau punkto- 
sistemo? Por Fl 1, SU 1, k.a. mi persone ekz. proponus po 100 punktojn, dum ekz. 
GDR 15 aŭ FRA47 prezentus valoron de po 1 punkto. Komprenebie ni nersiam 
sukcesos plene trafi !a merkatajn valorojn de niaj stampoj, sed ni almenau helpe de 
niaj ĝisnunaj spertoj klopodu aiproksimigi nian "prezliston” al al merkataj prezoj, kiuj 
cetere ankaŭ sufiĉe oscilas. 


EFIR-stampo poŝta! 

Keikfoje jam ni pridiskutis sur la paĝoj de nia informilo tiun argentinan stampon el 
Rosario (1941). Nun nia kluba amiko Amouroux trovis la soivon: Laŭ "Esperanto 
Internacia” demajo-junio 1942, oficiala organo de "fnternacia Esperanto Ligo (I.E.L.), 
la stampo ROSARIO 1941 estas poŝta! 

Ni povas legi sur la paĝo 37: 

Argentino:... La Asocio partoprenis en la Internacia Filatelia Ekspozicio, kiam, por la 
unua fojo en Argentino, oni uzis stampilon kun Esperanta teksto . . . 

Do, estimataj, la nova poŝtstampa katalogo enhavos ankaŭ tiun ĝis nun nekonatan 
Esperantostampon. Atendos nin tutcerte novaj surprizoj, kiel montriĝis lastatempe. 
Tiei en n-ro 55 de nia informilo sur la paĝo 6 vi povis vidi tiun relative novan argentinan 
maŝinstampon JUVENiL DE ESPERANTO, kiu apud si havas duan maŝinstampon 
kun la E-teksto NGRESO ARGENTINO, ĉu estas aparta aŭ ne stampo, ni ne scias. Ni 
nur posedas tiun fotokopion, Eble niaj klubaj geamikoj en Suda Ameriko solvos tiun 
probiemon? 




GDR-E-pk suplementeto 

22 Libro de Kantoj-Heine 

23 Eldiro Leibniz 


10 pf. 1982-2 ES 

25 pf. 1982-2 ES 

10 pf. 1982-3 ES 


10 pf. 1981-12 ES kiel 12 


24 IFER82 


Novaperontoj 

En la jaro 1982 aperos almenaŭ 3-4 novaj E-pk en GDR. Ni jam scias pri tiuj pro Tago 
de E-libro 1982, pro regiona E-renkontiĝo en Dresden kaj propagandaj pk de MEM- 
sekcio en GDR. 


”Mondregistaro poŝto” 

Dank' al la filatela ĉiusemajna gazeto LINN S STAMP NEWS (20.4.81 kaj 1.6.81) ni 
nun scias, ke en Usono jam ekzistas MONDREGISTARO. Tiu MONDREGISTARO 
havas sian sidejon en iu ĉambro de la Atlantic Domo en Vaŝingtono. Kompreneble 
Mondregistaro bezonas ankaŭ tutmondan poŝtmarkon kaj tutmondan poŝtejon. Pro la 
simpleco oni instalis tiun poŝtejon tuj en la sama ĉambro de la Atlantika Domo, kie 
regas la Mondregistaro. 

La Poŝta Ministerio de tiu Mondregistaro eldonis du poŝtmarkojn, kaj, ĉar eĉ verŝajne 
usona poŝto rifuzas rekoni tiujn markojn, oni ankaŭ eldonis UTK, kaj uzis nuligan 
stampon kun la teksto WORLD GOVERNMENT- POSTAL SERVICE, bedaurinde la 
Poŝta Ministerio forgesis la daton en tiu stampo. 

Jen do la priskribo de tiuj ”poŝtmarkoj”: 

La norninalo de ”1 MONDO” prezentas ses lingvojn: araban, ĉinan, rusan, hispanan, 
anglan kaj Esperanton kaj oni notas sur ĝi; MONDREGISTARO POŜTO. 

La nominalo de ”50 CENDOJ” portas la saman tekston en ses lingvoj. Kaj tie oni 
forgesis la M en la teksto, tiel aperis ONDREGISTARO. Certe tiu eraro necesigos 
korektitan markon. 

La prezo por unu kompleto estas same fantazia kiel la tuta eldonafo. 

Ni kore dankas al nia kluba amiko Fisher, kiu sendis la eltranĉaĵojn. Bedaurinde mi ne 
scipovas la anglan kaj tial nur povis priskribi laŭ la ilustraĵoj. 

Estimataj geamikoj, dike mi volus substreki, ke ne temas pri poŝtmarkoj, sed pri samaj 
stultaĵoj kiel ekz. la ”pm” de la ”Roza Insulo”, aŭ de ”Esperantopoŝto”. 

Kompreneble, niaj glumark-kolektantoj, se ili volus esti kompletaj, devus posedi tiujn 
markojn, tamen mi konsilus, nepre rezigni pri tiaj absurdaĵoj, eldonitaj sole kun la celo, 
tiri la monon el la poŝoj de stultaj kolektantoj. 

Glumarka anguleto 

Cindruletan vivon havas nia glumarka rubriko, $ed feliĉe sin trovas nia kluba amiko 
Kurt Lindstrbm en Svedio, kiu daŭre savas la vivon de nia glumarka anguleto. Dank’ al 
li eblas hodiaŭ denove prezenti kelkajn novajn E-glumarkojn. Kaj krome ege min 
esperigas la novaliĝo de sinjoro H.F. Menges, kiu estas vera fakulo pri Esperanto- 
glumarkoj. Mi kore lin petas, peri liajn sciojn al la redaktoro de nia informilo. Kaj nun la 
iomete modesta anguleto pri glumarkoj: 

- Kofro-etikedan glumarkon aperigis OKK de la XLI Hispana Kongreso de Esperanto 
en Murcia, 17a-22a Julio 1981. Cetere en tiu glumarko mi nombris 25 verdajn E- 
stelojn . . . Pri mezuroj kiel kutime mi ne volas enuigi vin. 

- Ekzistas ankaŭ normalaj glumarkoj de tiu kongreso kun la sama desegno, kiun nia 
presejo cetere jam montris sur titola paĝo de nia informilo n-ro 53. Interese ankaŭ 
estas, ke ekzistas paroj, el kiuj unu peco estas kapstara. 

- La OKK de la 55a SAT-Kongreso en llsalmi aperigis kongresan glumarkon. En ĝi 
aperas kontraste al la supra nur unu stelo, kaj iom kaŝite, religia kruco. La glumar- 
koj estas presitaj po dek en unu folio. 

- IFER 82 nin surprizis per rondformaj memgluaj markoj kun la jam konata simbolo 
pri IFER. Mi konstatis ilin en arĝenta kaj en ora koloroj. Haveblaj ili estis en folioj de 
po 8 pecoj. 

- Pri IFER 82 ankaŭ ekzistas normalaj glumarkoj kun la simbolo kaj teksto pri IFER. 

- Kaj per tio jam finas nia glumarka rubriko, kiel jam aliloke dirite: La amplekso de la 
informoj dependas de via emo kunlabori. 


Ankaŭ interesaj faktoj 

La ”Sammier-Express M n-ro 5/82, informilo de GDR-filatelistoj, listigis la 1981 aperin- 
tajn GDR-poŝtkartojn. En la grupo A ne aperis novaj poŝtkartoj, en la grupo B estas 
listigitaj 19 poŝtkartoj (eldonitaj laŭ mendo de Filatela Asocio GDR) kaj en la grupo 
C29 poŝtkartoj. Inter tiuj C-kartoj estas 11 eldonitaj de Filatela Asocio de GDR, 5 
apertenas al nia temo: Esperanto. Pri la ceteraj 3 el la jaro 1981 la filatelistoj ne 
eksciis. 

Ili listigis Richet, IFER 81, Renn, 3a E-konferenco, kaj Bulgario. 


Nepre legu tion ĉi! 

Montriĝis, ke nur tre malmultaj kutimas respondi demandojn, kiuj lokis en nia informi- 
lo. Tial ĉi-foje mi uzas alian metodon: La nuna problemo estas, ĉu nia klubo aperigu la 
esperantlingvan version de la Tutajkatalogo en formo de duobla numero de nia infor- 
milo, aŭ ne. Aperi ĝi nepre devas lige kun la 100-jara jubileo. Se ni ĝin aperigos kiel 
duobla informilo, tiam kompreneble vi ne ricevos en la jaro kvar informilojn, sed nur du 
plus tiun Tutaĵkatalogon. La manuskripto estas sufiĉe ampleksa. 

Se vi tion ne konsentas, bonvolu tion sciigu al la redaktoro. Se pli ol duono de niaj 
klubaj geamikoj ne konsentas, tiam ni devus trovi alian vojon aperigi ĝin. Kelkaj niaj 
klubaj geamikoj havus teknikajn eblecojn por eldoni, sed estas grava financa proble- 
mo, eĉ risko. lel ni solvos la problemon tutcerte. Mi atendas viajn proponojn aŭ 
proteston. Sammaniere ni povus aperigi ankaŭ novan stampokatalogon kaj eble eĉ 
pm-katalogon. Tiam ni en jaro 1984 disponus pri kompleta baza materialo por povi 
ĝustatempe komenci kompili ekspozaĵojn. Tiu ”plena E-filateia Katalogo” verŝajne 
nur restas bela sonĝo, kvankam ĝi estus vere impona, fake altkvalita, faklibro. Mankas 
eldonisto, ĝis nun. 

La E-pk de GFR 

1949 10 pfenigoj (dutura pordego) verda, dekolora alpreso: 
GOTTINGEN/GERMANA/ESPERANTO/KONGRESO 
3a-9a de Junio 1949 (nigra/verda) 

kun verda stelo, en ĝi bildo pri "Puto kun knabino”. Atentu, ke vere poŝte uzitaj 
poŝtkartoj devas posedi ankaŭ surgluitan bluan impostan markon ”2 BERLIN”. 

1978 40 pfenigoj (Burgo Eltz) verda, brunkolora alpreso: 

Servo per amikeco/Dienen/durch/Freundschaft 

Supre la emblemo de la International Police Association kun la enskribo 
”SERVO PER AMIKECO” 

Certe ekzistas pliaj, sed ni tutsimple ĝis nun ne tro atentis ilin kaj sekve mi momente 
ne konas aliajn. Post konsulto de germana poŝtkarta eblos diri pli multe. 

E-pk ankaŭ en aliaj landoj 

Ni volas atentigi, ke ni pritraktas jenajn ĝis nun neatentitajn (de ni E-filatelistoj) poŝt- 
kartojn, kiuj portas surpresitajn normalajn poŝtmarkojn kaj alpresitajn (privatajn aŭ 
duonoficialajn) tekstojn kaj emblemojn esperantajn. Ni ne parolas pri ”kartoj”, do: sen 
enpresitaj poŝtmarkoj, ili ekzistas ja miloj da tiaj kun esperantaj tekstoj. 


Unu el du misterajoj malmisterita 

Certe, malmisterita ne eblas diri en Esperanto (aŭ jes?), tamen ni solvis la enigmon el 
numero 54, paĝo 8. Fakte, kiel ni jam supozis, intencis temi pri nova Paderborna 
afrankstampo. Dum fruktedona interparolo, kiun havis la redaktoro kun nia kluba 
amiko Richard Hirsch dum IFER 82 en Leipzig, s-ro Hirsch informis pri tiu stampo. 
Jam pli frue li sciigis la aferon, sed tiu letero ne atingis la redaktoron. Ni klopodas 
montri bilde tiun novan afrankstampon, kiu akiros la katalogan pozicion AS 27 post la 
Brasschaata AS 26. 

Afrankstampa suplementeto 

AS 26 1981 Brasschaat TK STAFETO (C 2285) 

AS 27-11981 Paderborn Se temas pri lingvoj . . . 

AS 27-21981 Paderborn Sama kun ”Drucksache” 

Novaperontoj 

Laŭ sciigo de Richard Hirsch la afrankstampoj en FRG baldaŭ devas iomete ŝanĝi 
sian aspekton, inter alie aperos la numero de la afrankmaŝino en la stampoj. Tio 
okazos pro nova dekreto de la poŝta ministerio kaj estas ligita kun sufiĉe altaj kostoj 
por la uzantoj de la afrankmaŝinoj. 

Ekspzicioj 

Sinjorino Terttu Osterman partoprenis kun sia E-kolekto en la ekspozicio okaze de la 
Kulturaj Tagoj de la urbo Salo en Finnlando. La ekspozicion vizitis ĉirkaŭ 1.500 homoj. 
En la komenco de tiu ĉi jarg ŝia ekspozaĵo troviĝis en la daŭra ekspozicio de la 
poŝtoficejo en Lapeenranta. Ni kore gratulas al sinjorino Osterman. 

Finnlando kun novaj stampoj 

Sinjorino Pirjo Kotilainen, sekretariino de la OKK de la 55-a SAT-Kongreso en llsalmi 
sciigis, ke de la 6.7. ĝis la 6.8.82 en !a ĉefpoŝtejo de llsalmi funkcios maŝinpoŝta 
stampo pri la SAT-Kongreso. En la kongresejo estos uzata la duan de aŭgusto poŝta 
memoriga stampo pri la kongreso. (Tiu poŝta stampo kostas al la mendintoj ĉirkaŭ 500 
fmk.) 

Niaj stampoj 

Triesma kongreso por IDO 

Estis nia kluba amiko Richard Hirsch kiu malkovris tiun de ni E-filatelistoj ĝis nun 
nekonatan E-stampon. Li trovis sciigojn pri ĝi en la "Kataiogo de la germanaj poro- 
kazaj stampoj” kajero numero 11, eldonita de la poŝtstampoklubo ”Rhein-Donau M . Tiu 
katalogo, kiu konsistas el 35 kajeroj, kostas 200 gmk. Kaj en la rubriko ”Kassel” 
troviĝas sub pozicio n-ro 12 tiu por ni ege interesa maŝinstampo, pri kiu eble eĉ ne 
sctas la Idistoj/Esperantistoj, kiuj estas filatelaj fakuloj. Se ili tamen sciis, estus mirige, 
ke ili ne sciigis pri ĝi. Jen do la teksto de tiu stampo: 

TRIESMA KONGRESO 
POR LA 

LINGUO INTERNACIONA 
= IDO = 

CASSEL, 4-9.AGOSTO 1923 

La katalogo citas ankorau jenajn por mi nekompreneblajn indikojn: +7 A 23 kaj man- 
kas informoj pri mezuroj kaj tempo de uzado. 

Estas memkompreneble, ke tiun stampon ni envicigos en nian novan stampkatalo- 
gon. Demando nur estas, ĉu ĝi estos GER 1 aŭ GER 2. Miriga fakto por mi estas, ke 
tiu tria IDO-kongreso okazis samtempe kun la dekkvina Universala Kongreso de 
Esperanto en Germanio. Kiu do inter ni estos 1a unua, kiu ĝin akiros? Tiu stampo 
ornamus ĉiun filateian ekspozaĵon pri la historio de Esperanto. 

Rumanaj sfampoj 

Fine de januaro nia kluba amiko doktoro Rosetel Prodanescu sendis sciigojn pri la 
rumanaj Esperantostampoj. Bedaŭrindetiam mi jam forsendis manuskripton por 1/82, 
sed ankaŭ en tiu ĉi numero la informoj estas plene aktualaj: 

R 1: 17-21.9.1981 
R 2: 17-21.9.1981 
R 3: 19.9.1981 

Plie nia amiko informas, ke li tiujn stampojn ofertas interŝanĝe, ankaŭ sur la Arghezi- 
tutaĵoj. La adreson vi trovas en la informo pri Tudor Arghezi. 

